|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica "dr. Franca Derganca" Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Transakcijski račun** | SI56 0110 0603 0279 058 |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | Stanislav Rijavec, univ. dipl. inž. str. |

in

|  |  |
| --- | --- |
| **IZVAJALEC** | |
| **Naziv in sedež** |  |
| **ID št. za DDV** |  |
| **Matična številka** |  |
| **Transakcijski račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

Sklepata

|  |
| --- |
| **POGODBO O DOBAVI, MONTAŽI IN VZDRŽEVANJU PARNEGA STERILIZATORJA**  **Številka 270-1/2019 <številka pogodbe>** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 270-1/2019 |

1. člen

PREDMET POGODBE

1. Predmet pogodbe je nakup parnega sterilizatorja, s prilagoditvijo prostora, dobavo, montažo in priključitvijo na vse potrebne energetske sisteme in instalacije, poskusnim zagonom in izobraževanjem zaposlenih.
2. Vrsta, lastnosti, kakovost in opis predmeta pogodbe so opredeljeni v obrazcu ePRO – Specifikacije, ki je priloga pogodbe.
3. Predmet pogodbe je tudi redno vzdrževanje in servisiranje opreme iz prejšnjega odstavka v času garancijske dobe ter še 8 let po poteku garancijske dobe.
4. člen

KOLIČINE, CENE IN IZVEDBENI POGOJI

|  |
| --- |
| **CENA** |

|  |  |  |  |  |
| --- | --- | --- | --- | --- |
| **Postavka** | **Enota mere** | **Cena na enoto v EUR brez DDV** | **Cena za celotno količino v EUR brez DDV** | **Cena za celotno količino v EUR z DDV** |
| 1. Gradbeno obrtniška dela | 1 kpl |  |  |  |
| 1. Dostava in montaža parnega sterilizatorja \* | 1 kpl |  |  |  |
| 1. Letni redni servis pogaranciji parnega sterilizatorja skladno z navodili proizvajalca | 8 kpl |  |  |  |
| **SKUPAJ** | | |  |  |
| **Postavka** | **Količina** | **Cena na enoto v EUR brez DDV** | **Cena za celotno količino v EUR brez DDV** | **Cena za celotno količino v EUR z DDV** |
| Servis (Naročnik bo storitve naročal po potrebi v času veljavnosti pogodbe z naročilnico) | | | |  |
| 4. Servisna ura | 1 ura |  |  |  |
| 5.Prihod in odhod serviserja, potovalne ure, dnevnice, kilometrina serviserja | 1 kpl |  |  |  |
| **SKUPAJ** | | |  |  |

*Ponudnik soglaša, da lahko naročnik, ob upoštevanju sedmega odstavka 89. člena ZJN-3, v primeru ugotovitve računskih napak, le-te odpravi tako, da ob upoštevanju cen na enoto brez DDV in količin, ki jih ponuja, izračuna vrednost ponudbe z upoštevanjem pravilne matematične operacije. Ponudnik tudi soglaša, da lahko naročnik napačno zapisano stopnjo DDV popravi v pravilno.*

\* Redno vzdrževanje v času garancijske dobe je vključeno v ceno naprave. Vključuje tudi potrošni material in drugi material ter dele, ki jih je proizvajalec predpisal, da jih je potrebno ob servisnih pregledih zamenjati.

Skupna pogodbena vrednost postavk 1, 2 in 3 iz zgornje tabele je …………………………………. EUR brez DDV oziroma ………………………………. EUR z DDV.

Obsega servisiranja ni mogoče v naprej predvideti in se obračunava po dejansko porabljenem času in materialu, skladno s cenikom izvajalca.

V ceni so zajeti vsi stroški prodajalca, stroški gradbeno obrtniških del, dobave, montaže predmeta pogodbe, zagona »v živo«, stroški usposabljanja osebja kupca ter ostala predvidena in nepredvidena dela in stroški, kot navedeno v obrazcu ePRO – specifikacije.

///

|  |  |  |
| --- | --- | --- |
| **Lokacija realizacije** | Sedež naročnika | |
| **Način realizacije** | Dobava | Sprememba cen | |
| DDP naročnik | Pogodbene cene so fiksne. Cena rednega vzdrževanja v obdobju enega leta, servisne ure in potnih stroškov po teh pogodbi, se po preteku garancijskega roka na zahtevo prodajalca 1 x letno uskladi v višini spremembe drobno prodajnih cen v RS. |
| **Rok dobave / izvedbe** | Prodajalec se zavezuje parni sterilizator, ki je predmet pogodbe dobaviti DDP sedež naročnika, razloženo in montirano, izvesti usposabljanje osebja kupca, ter »zagon v živo« v roku 60 dni od dneva podpisa pogodbe. | |
| **Način plačila in plačilni rok** | Izvajalec izstavi naročniku račun v predpisani elektronski obliki (eRačun), na podlagi prevzemnega zapisnika, ki ga je ob izvajalčevi pravilni izpolnitvi podpisal naročnik.  Plačilni rok: 60 dni od dneva prejema pravilno izstavljenega računa, ki ni zavrnjen v roku osmih dni od prejema. | |
| **Garancijski rok** | 24 mesecev | |
| **Odzivni čas** | Čas, v katerem se izvajalec odzove na posamezno obvestilo naročnika in sicer tako, da naročniku preko telefona potrdi odpravo napake oz. naročniku navede problematiko.  Odzivni čas izvajalca za odpravo napak, pomanjkljivosti ali okvar ponujenih aparatov: 24 ur | |
| **Čas odprave napake / izvedbe navodila** | Čas, v katerem mora izvajalec odpraviti pomanjkljivosti in nepravilnosti, ki so se izkazale pri izvedbi.  Čas odprave napak, pomanjkljivosti ali okvar: največ 2 delovna dneva od dneva prejema obvestila.  V kolikor se napaka na opremi ne odpravi v 2 delovnih dneh, izvajalec naročniku povrne škodo v pavšalnem znesku 0,5 % pogodbene vrednosti v EUR brez DDV za vsak dan zamude. Maksimalna višina pogodbene kazni znaša 5 % pogodbene vrednosti v EUR brez DDV. . | |
| **Zagotavljanje rezervnih delov** | Ponudnik zagotavlja rezervne dele v RS za čas pričakovane uporabne dobe (rok dobave rezervnih delov ni daljši od 2 delovnih dni.)  Pričakovana doba uporabe aparatov je 15 let. | |
| **Pooblaščeni predstavniki strank za naročanje** | **Na strani naročnika** | **Na strani izvajalca** |
| Ime in priimek:  Tel. št.:  E-pošta: | Ime in priimek:  Tel. št.:  E-pošta: |
| **Zamuda pri dobavi in odpravi napak in pogodbena kazen** | **Višina** | **Maksimalna višina** |
| 0,5 % pogodbene vrednosti v EUR brez DDV za vsak dan zamude | 5 % pogodbene vrednosti v EUR brez DDV |

1. člen

DOBAVA IN OBVEZNOSTI POGODBENIH STRANK

* + 1. S to pogodbo se izvajalec zaveže, da bo naročniku dobavil ter izročil v last in posest blago, naročnik pa mu bo za to plačal pogodbeno ceno navedeno v tej pogodbi.
    2. Dobavo, ki je predmet pogodbe, opravi izvajalec v skladu z navodili naročnika in s specifikacijami, ki so priloga pogodbe.
    3. Izvajalec mora naročnika, o nameravani dobavi preko elektronske pošte ali pisno obvestiti vsaj tri delovne dni pred dobavo. V obvestilu mora navesti uro možnega začetka dobave, način dobave in količino blaga. Naročnik mora prevzem potrditi najkasneje v enem delovnem dnevu po prejemu obvestila. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.
    4. Naročnik se obvezuje, da bo:
       - izpolnil vse predvidene obveznosti v roku in na predviden način;
       - zagotovil razpoložljivost potrebnih človeških, informacijskih in finančnih virov;
       - plačal naročeno in dobavljeno blago v dogovorjenem roku.
    5. Izvajalec se obvezuje, da bo:
       - svoje naloge opravil strokovno in s skrbnostjo dobrega strokovnjaka;
       - izvedel svoje pogodbene obveznosti v dogovorjenem roku;
       - takoj pisno opozoril naročnika na okoliščine, ki bi lahko otežile ali onemogočile kvalitetno in pravilno dobavo;
       - na zahtevo naročnika predložil dokazila o kakovosti blaga oziroma skladnosti z dokumentacijo v zvezi z oddajo javnega naročila;
       - omogočal ustrezen nadzor naročniku.
    6. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    7. Za potrebe izvajanje te pogodbe pogodbeni stranki uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

1. Člen

PREVZEM

* + 1. Prevzem opreme se opravi s prevzemnim zapisnikom, ki ga na podlagi pravilno izročenega količinsko in kakovosto ustrezne opreme ter spremljajočih dodatkov in listin, podpišeta skrbnika pogodbe ali pooblaščenca obeh strank. Prevzemni zapisnik se sestavi in podpiše ob montaži in po opravljenem preizkusu predmeta pogodbe (»zagona v živo«).
    2. Z dnem podpisa prevzemnega zapisnika je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na prevzemnem zapisniku morajo biti razvidne: številka pogodbe, količina in serijske številke artiklov ter njihova vrednost.
    3. Izvajalec mora hkrati z blagom in pravilno izpolnjeno prevzemnim zapisnikom ob prevzemu naročniku izročiti še:
       - predpisana potrdila o atestih in testiranjih, če so jih za blago po zakonu dolžni predložiti;
       - podpisane in potrjene garancijske liste;
       - navodila za uporabo ter o načinu preizkušanja in vzdrževanja v slovenskem jeziku;
       - originalna navodila za uporabo v angleškem jeziku (»User manual«)
       - Kompletno tehnično dokumentacijo oz. tehnični opis v angleškem jeziku »Service manual.«) Dokumentacija mora biti v pisni in računalniški obliki. Vsebuje podatke o montaži, priključitvi, delovanju, uporabi in vzdrževanju, navodila o odpravi motenj in okvar, servisnih in verifikacij, risbe in sheme, opozorila na nevarnosti pri uporabi in načine za njihovo odpravo, podatke in skice rezervnih delov ipd.)
       - Certifikat o skladnosti.
       - licence, dokumentacijo in medije za programsko opremo, če so zahtevane, kot je navedeno v specifikaciji
    4. Naročnik je dolžan vse napake in pomanjkljivosti, ki jih bo odkril, javiti izvajalcu po elektronski pošti. Izvajalec je dolžan napake in pomanjkljivosti odpraviti takoj, če to ni možno, pa v primernem času.
    5. Opremo, za katero se bo ugotovilo, da kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili te pogodbe in s specifikacijami, bo zavrnjeno, zaradi česar bo izvajalec prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na dobavnici/prevzemnem zapisniku.
    6. Če se izkaže, da dobava ponujenega blaga ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    7. Izvajalec mora: Pripraviti predlog vgradnje parnega sterilizatorja s priklopom na vso potrebno bolnišnično infrastrukturo za nemoteno delovanje opreme.
    8. Izvesti gradbeno adaptacijska dela prostorov naročnika za ponujeno opremo po pravilih stroke, ter zagotoviti potrebna dovoljenja in nadzor.
    9. Instalirati opremo na lokaciji uporabnika, ki ga določi naročnik, ter po naročnikovih navodilih instalirati tudi programsko opremo. Izvajalec mora po uspešni instalaciji opraviti preizkus delovanja opreme v prisotnosti odgovorne osebe uporabnika, ki potrdi uspešnost instalacije s podpisom prevzemnega zapisnika.
    10. Naročnik bo prevzel samo opremo, ki je bila po končani izdelavi testirano po predpisih proizvajalca. Kakršnekoli spremembe na takem blagu lahko opravi izvajalec le s soglasjem naročnika.
    11. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo izvajalca, preide v zamudo. Prav tako preide v zamudo naročnik, ki ob dobavi ne podpiše predložene prevzemnega zapisnika.

ZAMUDA IN POGODBENA KAZEN

* + 1. V primeru, da izvajalec zamuja z dobavo blaga iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
    2. Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel blago potem, ko je izvajalec z njeno dobavo zamujal.
    3. Če izvajalec zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
    4. Pogodbena kazen ali kritje za nadomestno opremo se obračuna pri plačilu pogodbene cene, ali pri posameznih računih za vzdrževanje in servis opreme.
    5. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

1. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
       - kupljena oprema deluje brezhibno, nima stvarnih napak in izvajalec ni storil pravnih napak pri svoji izvršitvi;
       - bo naročnik na kupljeni opremi ob izročitvi v posest pridobil lastninsko pravico;
       - kupljena oprema popolnoma ustreza vsem tehničnim opisom, karakteristikam in specifikacijam, ki so bile dane v okviru dokumentacije v zvezi z oddajo javnega naročila in ponudbene dokumentacije ali so priloga te pogodbe;
       - bo naročnik pridobil vse pravice, ki so vezane na opremo, izvajalec pa bo brezhibno izvrševal vse obveznosti, ki so vezane na opremo;
       - da bodo postranske storitve (instalacija, postavitev, usposabljanje osebja) opravljene brezhibno.
    2. Jamstvo izvajalca za skrite napake na blagu velja še 180 dni po dobavi (pri sukcesivni dobavi šteto od dneva zadnje dobave). Če se v tem roku pri kateremkoli kosu dobavljenega blaga pokažejo zgoraj našteta odstopanja ali napake, lahko naročnik razdre pogodbo delno ali v celoti. Prav tako jo lahko razdre v celoti, če izvajalec z dobavo (delno ali v celoti) zamuja za več kot 14 dni.
    3. Za celotno količino blaga, ki je predmet te pogodbe in je tehnične narave, daje izvajalec garancijo za brezhibno tehnično delovanje v roku, ki je določen v tej pogodbi (garancijski rok). Garancijski rok teče od dneva podpisa prevzemnega zapisnika. Če je bilo blago v garancijskem roku zamenjano ali bistveno popravljeno, začne teči garancijski rok znova in je izvajalec dolžan izdati nov garancijski list. Garancijski roki za posamezno blago ali komponente blaga so lahko tudi drugačni, če je tako določeno. Za programsko opremo veljajo garancijski in licenčni pogoji, ki jih proizvajalec te opreme nudi za posamezne programske proizvode.

1. Člen

ODPRAVA NAPAKE IN NADOMESTNI DELI

1. Izvajalec se zaveže, da bo za odpravo napake dobavljene opreme, v času garancijskega roka nemoteno zagotavljal servis na lastne stroške, praviloma na lokaciji dobave, vključno s prevoznimi stroški na lokacijo.
2. Za čas obvestila se šteje čas, ko je sporočilo dospelo do izvajalca na telefonsko številko, ali e-pošto, navedeno v tej pogodbi, pod pogojem, da je bilo oddano s strani naročnika ali končnega uporabnika in vsebuje najmanj nujno potrebne podatke za identifikacijo opreme. V primeru kritične okvare se kot čas prijave šteje tudi čas telefonskega sporočila na številko, navedeno v pogodbi, če je tako sporočilo najkasneje v enem delovnem dnevu potrjeno preko e-pošte.

Številke, naslovi in osebe za medsebojno komunikacijo se lahko zamenjajo na podlagi dogovora med naročnikom in izvajalcem.

1. Izvajalec se zavezuje, da bo v roku določenem v tej pogodbi, zagotavljal nadomestne dele. V primeru neizpolnitve obveznosti iz prejšnjega odstavka je izvajalec dolžan naročniku povrniti vse dodatne stroške in škodo, ki bi jih naročnik zaradi tega utrpel.

OBVEZNOSTI IZVAJALCA PO POTEKU GARANCIJSKEGA ROKA

* + 1. V času veljavnosti te pogodbe se izvajalec zavezuje izvajati redno vzdrževanje in servisiranje aparata.
    2. Ponudnik zagotavlja pooblaščeno servisno službo v RS za čas pričakovane uporabe aparatov, preko katere bo izbrani ponudnik na poziv naročnik, v najkrajšem možnem času odpravil napake, pomanjkljivosti ali okvare aparatov. Pričakovana doba uporabe aparatov je 15 let.

1. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Izvajalec mora najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Bančna garancija po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice.  Finančno zavarovanje mora vsebovati določilo iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758.  /  Podpisana in žigosana bianco menica skupaj s pooblastilom za izpolnitev ali poroštvo. | EUR  *(največ 10% skupne pogodbene vrednosti z DDV)* | od začetka veljavnosti pogodbe do 30 dni po končnem prevzemu |

1. Naročnik lahko unovči finančno zavarovanje v naslednjih primerih:
   * + - če izvajalec storitve/ dobave ne opravi v skladu z zahtevami pogodbe ali s specifikacijami;
       - če naročnik razdre pogodbo zaradi kršitev ali zamude na strani izvajalca;
       - če izvajalec objavi nesolventnost, prisilno poravnavo ali stečaj;
       - če izvajalec krši zaupnost podatkov;
       - če izvajalec brez dogovora z naročnikom odstopi od pogodbe in razlogi za to niso na naročnikovi strani.
2. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
3. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

12. člen

FINANČNO ZAVAROVANJE ZA ODPRAVO NAPAK V GARANCIJSKEM ROKU

* + 1. Izvajalec mora ob predaji blaga v prevzem, kot pogoj za pravilno dobavo naročniku izročiti finančno zavarovanje za odpravo napak v garancijskem roku v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Bančna garancija izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice.  Finančno zavarovanje mora vsebovati določilo iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758.  /  Podpisana in žigosana bianco menica skupaj s pooblastilom za izpolnitev ali poroštvo. | EUR  *(največ 5% skupne pogodbene vrednosti z DDV)* | Od dneva primopredaje do preteka garancije |

1. Naročnik lahko unovči finančno zavarovanje v naslednjih primerih:
   * + - če izvajalec v času garancije ne izvaja garancijskih obveznosti na način, opredeljen v tej pogodbi;
       - če izvajalec objavi nesolventnost, prisilno poravnavo ali stečaj;
2. V času trajanja garancijske dobe bo izvajalec odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.
3. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

13.člen

POSLOVNA SKRIVNOST IN ZAUPNI PODATKI

* + 1. Pogodbeni stranki se zavežeta uporabljati in varovati vse pri izvajanju te pogodbe pridobljene osebne in / ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov, o čemer skleneta poseben sporazum v skladu s Splošno uredbo EU o varstvu podatkov.

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost, z izjemo podatkov, ki so javni že po samem zakonu in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

* + 1. Izvajalec se zaveže izvajati in zagotavljati varovanje osebnih podatkov in / ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Izvajalec je dolžan obvestiti svoje zaposlene, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.

Izvajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in / ali občutljivih osebnih podatkov.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

* + 1. Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi pripravita ustrezne kataloge oziroma evidence ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov.
    2. Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.
    3. Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, osebnih ali drugih občutljivih oziroma zaupnih podatkov naročnika, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.
    4. Naročnik lahko pri izvedbi del na lokaciji od delavcev izvajalca zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.

14. člen

OSTALE OBVEZNOSTI POGODBENIH STRANK

1. Pravice na produktih, ki niso last izvajalca, se pa uporabljajo v okviru tega posla, izvajalec prenese na naročnika v obsegu, v kakršnem jih je sam pridobil.

15. člen

KONČNE DOLOČBE

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj oziroma poskusa takšnih ravnanj nična.

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
    3. S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
    4. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
    5. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | 8 let po preteku garancijskega roka. |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina dobave ali nekvalitetno oziroma nepravilno opravljena dobava. | Ad 2, 3, 4, 5, 6, 7) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri dobavi, ki bistveno zmanjšajo pomen posla. |
| 1. Če izvajalec dobavi nekvalitetno blago in ga na zahtevo naročnika ne zamenja. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | 1. Z dnem, ko nasprotna stranka prejme obvestilo o odpovedi pogodbe. |
| 1. Dogovorno med obema strankama. | 1. Po poravnavi medsebojnih obveznosti iz pogodbe. |

|  |  |
| --- | --- |
| **PRILOGE POGODBE** | |
| 1. del | Obrazec ePRO – Specifikacije |
| 1. del | Tehnična dokumentacija |
| 1. del | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Naročnik** |  | **Izvajalec** |
| Splošna bolnišnica "dr. Franca Derganca" Nova Gorica  Ulica padlih borcev 13A  5290 Šempeter pri Gorici |  |  |
| Šempeter pri Gorici, dne |  | , dne |
| Podpisnik: Stanislav Rijavec, univ. dipl. inž. str. |  | Podpisnik: |